ADOBE SYSTEMS INCORPORATED

ADOBE®READER®-OHJELMISTON KÄYTTÖOIKEUSSOPIMUS

TIEDOKSI KÄYTTÄJÄLLE: LUKEKAA TÄMÄ SOPIMUS HUOLELLISESTI. KÄYTTÄMÄLLÄ ADOBE READER OHJELMISTOA (”OHJELMISTO”) TAI JOTAKIN SEN OSAA HYVÄKSYTTE KAIKKI TÄMÄN SOPIMUKSEN SISÄLTÄMÄT EHDOT, MUKAAN LUKIEN ERITYISESTI SEURAAVAT RAJOITUKSET: KÄYTTÖÄ (KOHTA 2) , SIIRRETTÄVYYTTÄ (KOHTA 4), TAKUUTA (KOHTA 6 ) JA KORVAUSVASTUUTA (KOHTA 7) KOSKEVAT RAJOITUKSET. HYVÄKSYTTE, ETTÄ TÄMÄ SOPIMUS ON TÄYTÄNTÖÖNPANTAVISSA KUTEN TEKEMÄNNE JA NEUVOTTELEMANNE KIRJALLINEN SOPIMUS, JONKA OLETTE ALLEKIRJOITTANUT. TÄMÄ SOPIMUS ON TÄYTÄNTÖÖNPANTAVISSA TEITÄ JA MITÄ TAHANSA OIKEUSHENKILÖÄ VASTAAN, JOKA ON HANKKINUT OHJELMISTON JA JONKA PUOLESTA SITÄ KÄYTETÄÄN. MIKÄLI ETTE HYVÄKSY NÄITÄ EHTOJA, ÄLKÄÄ KÄYTTÄKÖ TÄTÄ OHJELMISTOA. MIKÄLI OLETTE HANKKINUT TÄMÄN OHJELMISTON KIINTEÄLLÄ TALLENNUSVÄLINEELLÄ (KUTEN CD-LEVYLLÄ) ILMAN ETTÄ TEILLÄ ON OLLUT MAHDOLLISUUTTA LUKEA TÄTÄ KÄYTTÖOIKEUSSOPIMUSTA ETTEKÄ HYVÄKSY SOPIMUKSEN EHTOJA, VOITTE SAADA HYVITYKSEN ALUN PERIN MAKSAMASTANNE HINNASTA, MIKÄLI: (A) ETTE OTA OHJELMISTOA KÄYTTÖÖN JA (B) PALAUTATTE OHJELMISTON SEKÄ MAKSUTOSITTEEN OSTOPAIKKAAN KOLMENKYMMENEN (30) VUOROKAUDEN KULUESSA OSTOPÄIVÄSTÄ.

Adobe ja sen toimittajat omistavat kaikki Ohjelmistoihin liittyvät aineettomat oikeudet. Adobe sallii Ohjelmiston Käytön vain tämän Sopimuksen ehtojen mukaisesti. Joihinkin Ohjelmistoon sisältyviin muiden osapuolten materiaaleihin saattaa liittyä muita ehtoja, jotka tavallisesti löytyvät kyseisten materiaalien yhteydessä olevista ”Lue minut” -tiedostoista tai erillisistä käyttöoikeussopimuksista.

1. Määritelmät. "Ohjelmisto" tarkoittaa (a) kaikkea tämän Sopimuksen yhteydessä toimitettujen tiedostojen, levykkeiden, CD-ROM levyjen ja muiden tallennusvälineiden sisältöä, mukaan lukien muun muassa (i) Adoben tai jonkin muun osapuolen tietokoneohjelmistot ja tietokoneisiin liittyvät tiedot, (ii) kirjalliset selittävät materiaalit tai tiedostot ("Dokumentaatio") ja (iii) fontit; sekä (b) mahdollisia Ohjelmiston parannuksia, päivityksiä, muokattuja versioita, lisäyksiä ja kopioita (yhteisesti "Päivitykset"), joihin Adobe on myöntänyt käyttäjälle käyttöoikeuden. Ohjelmiston "Käyttö" tai ”Käyttäminen” tarkoittaa Ohjelmiston käyttöönottamista, asentamista, tietokoneelle lataamista, kopioimista tai Ohjelmiston toiminnoista muulla tavoin hyötymistä Dokumentaatiossa kuvatulla tavalla. "Sallittu Lukumäärä" tarkoittaa yhtä (1), mikäli voimassa oleva Adoben myöntämä käyttöoikeus (esimerkiksi määrälisenssi) ei toisin määrää. "Tietokone" tarkoittaa sähköistä laitetta, joka hyväksyy tietoa digitaalisessa tai sitä vastaavassa muodossa ja käsittelee tätä tietoa sille annettujen ohjeiden mukaisesti tietyn tuloksen aikaansaamiseksi. "Adobe" tarkoittaa Adobe Systems Incorporated -yhtiötä (Delawarelainen yhtiö), osoite: 345 Park Avenue, San Jose, California 95110, USA, mikäli tämän sopimuksen kohta 9(a) soveltuu. Muutoin viittaus tarkoittaa Adobe Systems Software Ireland Limited -yhtiötä, Unit 3100, osoite: Lake Drive, City West Campus, Saggart D 24, Irlanti, joka on Irlannin lainsäädännön alainen yhtiö sekä Adobe Systems Incorporated -yhtiön tytäryhtiö ja lisenssinhaltija.

2. Ohjelmiston käyttöoikeus. Olettaen, että käyttäjä noudattaa tämän Ohjelmiston Käyttöoikeussopimuksen (tämä "Sopimus") ehtoja, Adobe myöntää käyttäjälle Ohjelmiston yleisen Käyttöoikeuden Dokumentaatiossa kuvattuihin tarkoituksiin.

2.1 Yleinen käyttö. Käyttäjä voi asentaa Ohjelmiston kopion sen kanssa yhteensopivaan Tietokoneeseen ja Käyttää tätä kopiota Tietokoneiden Sallitun Lukumäärän rajoissa.

2.2 Käyttö palvelimelta ja jakelu.

2.2.1 Koskien ainoastaan Ohjelmisto -ohjelmistoa, ja tämän Sopimuksen ehtojen puitteissa, käyttäjä saa asentaa yhden kopion tässä tarkoitettua Ohjelmistoa tietokoneensa tiedostopalvelimelle omassa sisäisessä verkossaan ainoana ja yksinomaisena tarkoituksenaan käyttää tässä tarkoitettua Ohjelmistoa (ilman, että sisäisen verkon asiakastietokoneiden lukumäärää on rajoitettu) (a) Ohjelmisto in UNIX-version tapauksessa verkon tiedostojärjestelmän (NFS) tai (b) Windowsin Päätepalveluiden kautta. Mikäli seuraavassa ei nimenomaan ole sallittu, Ohjelmistoa ei saa käyttää muussa palvelimessa tai verkossa mukaan lukien muun muassa Ohjelmiston Käyttö (i) joko suoraan tai komennoilla, tiedoilla tai ohjeilla toisella tai toiselta tietokoneelta tai (ii) sisäisessä verkossa, Internet- tai WWW-palvelinten ylläpitopalveluiden yhteydessä.

2.2.2 Käyttäjän tulee katsoa Ohjelmisto -ohjelman tallennusvälineellä tai sisäisen verkon kautta tapahtuvaa jakelua koskevat tiedot internet-osoitteesta http://www.adobe.com kohdista "How to Distribute Adobe Reader" (http://www.adobe.fi/products/acrobat/distribute.html Adobe Acrobat Reader -ohjelman jakelu).

2.3 Varmuuskopiointi. Käyttäjä voi tehdä Ohjelmistosta yhden varmuuskopion, edellyttäen että tätä varmuuskopiota ei asenneta mihinkään tietokoneeseen eikä käytetä missään tietokoneessa. Käyttäjä ei voi luovuttaa kenellekään oikeuksia varmuuskopioon, ellei hän luovuta kaikkia oikeuksia Ohjelmistoon kohdassa 4 kuvatulla tavalla.

2.4 Käyttö Kannettavassa Tietokoneessa tai Kotitietokoneessa. Kohtien 2.2.1 sekä 2.3 mukaisten yksittäisten kopioiden lisäksi, Ohjelmistoon asennetun tietokoneen ensisijainen käyttäjä voi tehdä toisen kopion Ohjelmistosta yksinomaiseen käyttöönsä kannettavalla tietokoneella tai kotitietokoneellaan edellyttäen, että kannettavalla tietokoneella tai kotitietokoneella olevaa Ohjelmistoa ei käytetä yhtä aikaa ensisijaisella tietokoneella olevan Ohjelmiston kanssa.

2.5 Muutoskielto. Käyttäjä saa mukauttaa tai tehdä laajennuksia Ohjelmiston asennusohjelman toimintoihin, siten kuin tämä on nimenomaan sallittu ohjeissa, jotka löytyvät internet-osoitteesta http://www.adobe.fi/support/main.html tai http://partners.adobe.com (esim. lisälaajennuksen ja ohjetiedostojen asentaminen). Käyttäjä ei saa muulla tavalla muuttaa tai mukauttaa Ohjelmistoa tai luoda Ohjelmistolle uutta asennusohjelmaa. Adobe myöntää Ohjelmistoa koskevat käyttöoikeudet ja jakaa sitä PDFtiedostojen katseluun, jakeluun ja jakamiseen. Käyttäjällä ei ole valtuuksia integroida tai käyttää Ohjelmistoa toisen sellaisen ohjelmiston, laajennuksen tai parannuksen yhteydessä, joka käyttää tai tarvitsee Ohjelmistoa PDF-tiedostojen muuntamiseen tai muuttamiseen muihin tiedostomuotoihin (esim. PDF-tiedoston muuttaminen TIFF-, JPEG- tai SVG-tiedostoksi). Käyttäjällä ei ole oikeutta liittää tai käyttää Ohjelmisto -ohjelmistoa (a) Adobe Integration Key License Agreement -sopimuksessa määritellystä poikkeavalla tavalla valmistetun Ohjelmisto -laajennuksen yhteydessä eikä (b) muun ohjelmiston tai parannuksen yhteydessä ohjelmallisena rajapintana Ohjelmisto -ohjelmistoon tarkoituksena (i) tallentaa tietoa paikallisesti (samassa Tietokoneessa) paitsi milloin tämä on sallittu käyttämällä sellaisia Dokumentien Ominaisuuksia, jotka on aktivoitu käyttämällä Adoben tämän mahdollistavaa teknologiaa, (ii) tietoa sisältävän tiedoston (esim. XML- tai kommenttitiedoston luominen), tai (iii) muutosten tallentaminen PDF-tiedostoon.

2.6 Pääsy kolmannen osapuolen internet-sivustoon. Tämän Ohjelmiston avulla on mahdollista käyttää kolmansien osapuolten internet-sivustoja ("kolmansien osapuolten sivustot"). Kolmannen osapuolen sivustossa mainitut mahdolliset käyttöehdot koskevat tällaisen sivuston kaikenlaista käyttöä sekä tällaisten sivustojen kautta tarjottuja tuotteita, palveluita tai tietoja. Adobe ei omista tai hallinnoi kolmansien osapuolten sivustoja. KÄYTTÄJÄ KÄYTTÄÄ KOLMANNEN OSAPUOLEN SIVUSTOJA OMALLA VASTUULLAAN.

ADOBE EI MYÖNNÄ MITÄÄN NIMENOMAISIA TAI KONKLUDENTTISIA, SÄÄDÖSTEN TAI YLEISEN TAVAN MUKAISIA TAI MUUTOIN KYSEESEEN TULEVIA EHTOJA, TAKUITA, HYVITYKSIÄ TAI KORVAUKSIA MUKAAN LUKIEN MUUN MUASSA KOLMANSIEN OSAPUOLTEN OIKEUKSIN LOUKKAAMATTOMUUS, TUOTTEEN SOVELTUVUUS KAUPANKÄYNNIN KOHTEEKSI, INTEGROITAVUUS, TYYDYTTÄVÄ LAATU TAI SOVELTUVUUS TIETTYYN KÄYTTÖTARKOITUKSEEN MITÄ KOLMANSIEN OSAPUOLTEN SIVUSTOIHIN TULEE.

2.7 Oikeaksi todistetut asiakirjat.

2.7.1 Oikeaksi todistetut asiakirjat ja CD-palvelut. Ohjelmiston avulla voi todistaa asiakirjat oikeaksi . "Oikeaksi todistettu asiakirja" tai "CD" on PDF-tiedosto, joka on digitaalisesti allekirjoitettu käyttämällä (a) todistusta ja (b) "yksityistä" salausavainta, joka vastaa todistuksen "julkista" avainta. CD:n oikeaksi todistaminen edellyttää todistuksen myöntäneen CD-palveluntarjoajan CD-palveluiden käyttöä. "CD-palveluntarjoaja" on riippumaton palveluntarjoaja, joka on ilmoitettu osoitteessa http://www.adobe.fi/security/partners_cds.html . CD-palveluntarjoajat toimittavat "CD-palvelut", joihin kuuluvat rajoituksetta (a) CD-palveluntarjoajien myöntämät todistukset, jotka on tarkoitettu käytettäviksi ohjelmiston CD-ominaisuuksien kanssa, (b) todistuksien myöntämiseen liittyvät palvelut ja (c) muut todistuksiin liittyvät palvelut, mukaan lukien rajoituksettomat vahvistamispalvelut.

2.7.2 CD-palveluntarjoajat. Vaikka ohjelmistossa onkin CD:n oikeaksitodistamis-ominaisuudet, Adobe ei tarjoa näiden ominaisuuksien käyttöön vaadittavia CD-palveluita. CD-palveluiden osto, saatavuus ja niihin liittyvät vastuusuhteet ovat käyttäjän ja CD-palveluntarjoajan välinen asia. Ennen CD:hen, sen mahdolliseen digitaaliseen allekirjoitukseen ja/tai CD:hen liittyviin CD-palveluihin turvautumista, käyttäjän on ensin tutustuttava myöntäjän lausuntoon sekä tähän sopimukseen ja hyväksyttävä ne. "Myöntäjän lausunto" tarkoittaa CD-palveluntarjoajan julkaisemia CD-palveluiden ehtoja (katso linkit osoitteessa http://www.adobe.fi/security/partners_cds.html ), mukaan lukien esimerkiksi tilaussopimukset, luottavan osapuolen sopimukset, todistamiskäytännöt ja muut käytäntölausunnot sekä tämän sopimuksen kohta 2.7. Kun todistat oikeaksi CD:n käyttämällä CD-palveluita, hyväksyt, että (i) CD:n digitaaliseen allekirjoittamiseen käytetty todistus voidaan hylätä vahvistamisen yhteydessä, jolloin CD:n digitaalinen allekirjoitus näyttää olevan voimassa, vaikka se ei itse asiassa ole voimassa, (ii) CD:n tietoturva tai eheys voi vaarantua CD:n allekirjoittajan, CD-palveluntarjoajan tai muun kolmannen osapuolen toimen tai laiminlyönnin vuoksi ja (iii) käyttäjän on luettava, ymmärrettävä ja hyväksyttävä Myöntäjän lausunto.

2.7.3 Takuuta koskeva vastuuvapauslauseke. CD-palveluntarjoajat tarjoavat CD-palveluita vain Myöntäjän lausunnossa olevien tietojen mukaisesti. PÄÄSY CD-PALVELUIHIN TARJOTAAN OHJELMISTON KAUTTA "SELLAISENAAN" ILMAN MITÄÄN TAKUUTA TAI VASTUUTA (CD-PALVELUNTARJOAJAN MYÖNTÄJÄN LAUSUNNOSSA ERITTELEMÄT TAKUUT JA VASTUUT OVAT VOIMASSA). ADOBE JA CD-PALVELUNTARJOAJAT EIVÄT MYÖNNÄ (LUKUUN OTTAMATTA MYÖNTÄJÄN LAUSUNNOSSA ERITELTYJÄ TIETOJA) MITÄÄN NIMENOMAISIA TAI KONKLUDENTTISIA TAKUITA TAI EHTOJA, OLIVAT NE SITTEN SÄÄDÖSTEN TAI YLEISEN TAVAN MUKAISIA, TAI MUUTOIN KYSEESEEN TULEVIA, MUKAAN LUKIEN KOLMANSIEN OSAPUOLTEN OIKEUKSIEN LOUKKAAMATTOMUUS, TUOTTEEN SOVELTUVUUS KAUPANKÄYNNIN KOHTEEKSI, INTEGROITUVUUS, TYYDYTTÄVÄ LAATU TAI SOVELTUVUUS TIETTYYN KÄYTTÖTARKOITUKSEEN KOSKIEN CD-PALVELUITA.

2.7.4 Vahingonkorvaus. Käyttäjä sitoutuu pitämään Adoben ja mahdollisen CD-palveluntarjoajan (lukuun ottamatta Myöntäjän lausunnossa olevia tietoja) kaikkien vastuiden, menetysten, toimenpiteiden, vahingonkorvausvaateiden (mukaan lukien kaikki kohtuulliset kulut, kustannukset ja asianajopalkkiot) ulkopuolella, kun ne aiheutuvat CD-palveluiden käytöstä mukaan lukien muun muassa (a) luottaminen vanhentuneeseen tai hylättyyn todistukseen; (b) todistuksen väärä vahvistaminen; (c) muun kuin Myöntäjän Lausunnossa, tässä Sopimuksessa tai sovellettavassa laissa mainitun todistuksen käyttö; (d) kohtuullisen arvioinnin käyttämättä jättäminen CD-palveluiden käytön yhteydessä tai (e) jonkin myöntäjän lausunnossa eritellyn sitoumuksen noudattamatta jättäminen.

2.7.5 Vastuunrajoitus. ADOBE EIKÄ CD-PALVELUNTARJOAJA VASTAA (ELLEI MYÖNTÄJÄN LAUSUNNOSSA OLE NIMENOMAISESTI TOISIN ESITETTY) KÄYTTÄJÄLLE, KENELLEKÄÄN MUULLE HENKILÖLLE TAI ORGANISAATIOLLE MISTÄÄN KÄYTTÖMAHDOLLISUUKSIEN-, TULON- TAI ANSIONMENETYKSESTÄ, TIETOJEN HÄVIÄMISESTÄ TAI VAURIOITUMISESTA EIKÄ MISTÄÄN VÄLITTÖMÄSTÄ TAI VÄLILLISESTÄ, ÄKILLISESTÄ, ERITYISESTÄ, LAKISÄÄTEISESTÄ, RANGAISTUSLUONTEISESTA, SUORASTA TAI EPÄSUORASTA VAHINGOSTA LIITTYEN CD-PALVELUIDEN KÄYTTÖÖN TAI NIIHIN TURVAUTUMISEEN, HUOLIMATTA SIITÄ, ETTÄ KYSEISET VAHINGOT OLISIVAT ENNAKOITAVISSA TAI NIISTÄ OLISI ILMOITETTU ETUKÄTEEN. TÄMÄ VASTUUNRAJOITUS ON SOVELLETTAVISSA VAIKKA TÄMÄN SOPIMUKSEN PERUSTAVANLAATUISIA TAI OLENNAISIA EHTOJA OLISI RIKOTTU.

2.7.6 Kolmantena osapuolena olevat edunsaajat. Käyttäjä hyväksyy, että hänen käyttämänsä CD-palveluntarjoaja on tämän sopimuksen kohdan 2.7 tarkoittama kolmantena osapuolena oleva edunsaaja. Tällaisella CD-palveluntarjoajalla on oikeus panna täytäntöön tällaiset ehdot omissa nimissään niin kuin CD-palveluntarjoaja olisi Adobe.

3. Aineettomat oikeudet, Tekijänoikeussuoja. Ohjelmisto sekä sen hyväksytyt kopiot, joiden tekemiseen käyttäjällä on oikeus, ovat Adobe Systems Incorporatedin ja sen toimittajien aineetonta omaisuutta. Ohjelmiston rakenne, järjestely ja koodi ovat Adobe Systems Incorporatedin sekä sen toimittajien arvokkaita liikesalaisuuksia ja luottamuksellista tietoa. Ohjelmisto on suojattu lailla, mukaan lukien muiden muassa Yhdysvaltain sekä muiden maiden tekijänoikeuslait ja kansainväliset sopimusmääräykset. Lukuun ottamatta nimenomaisesti tässä todettua, tämä Sopimus ei luo käyttäjälle minkäänlaisia aineettomia oikeuksia Ohjelmistoon liittyen. Adobe sekä sen toimittajat pidättävät kaikki oikeudet, joita ei nimenomaisesti ole luovutettu.

4. Rajoitukset

4.1 Ilmoitukset. Käyttäjä ei ole oikeutettu kopioimaan Ohjelmistoa ellei toisin ole nimenomaisesti esitetty kohdassa 2. Kaikkien käyttäjän tekemien Ohjelmistojen pitää sisältää samat tekijänoikeudet ja muut Ohjelmistossa olevat omistusoikeutta kuvaavat ilmoitukset.

4.2 Muuttamiskielto. Käyttäjä ei saa muokata, mukauttaa tai kääntää Ohjelmistoa. Lisäksi käyttäjä sitoutuu olemaan purkamatta, kääntämättä ja hajottamatta Ohjelmistoa sekä muutoin pyrkii olemaan selvittämättä sen lähdekoodia, paitsi siinä määrin, kuin soveltuva laki nimenomaisesti sallii Ohjelmiston hajottamisen tarvittaessa Ohjelmiston saamiseksi toimimaan toisen ohjelmiston yhteydessä ja käyttäjä on ensin pyytänyt Adobea toimittamaan tällaisen toiminnan vaatimat tiedot eikä Adobe ole toimittanut näitä tietoja käytettäväksi. Adobella on oikeus asettaa kohtuulliset ehdot sekä vaatia kohtuullista korvausta ennen tällaisten tietojen toimittamista. Tämän kaltaista Adoben toimittamaa tai käyttäjän sallitulla tavalla hankkimaa tietoa saa käyttää ainoastaan edellä kuvattuun tarkoitukseen. Niitä ei saa paljastaa millekään kolmannelle osapuolelle tai käyttää tätä Ohjelmistoa olennaisesti muistuttavan ohjelmiston luomiseen. Tietoja koskevat pyynnöt tulee osoittaa Adoben asiakastukiosastolle.

4.3 Dokumentin Ominaisuudet. Ohjelmisto voi sisältää ominaisuuksia tai toimintoja, jotka ovat puuttellisia tai vaikuttavat toimimattomilta (”grayed out”) (”Dokumentin Ominaisuudet”). Kyseiset Dokumentin Ominaisuudet aktivoituvat ainoastaan avattaessa tiettyjä PDF-asiakirjoja, jotka on luotu käyttämällä vain Adoben vastaavanlaista tämän mahdollistavaa teknologiaa (”Avaimet”). Käyttäjä sitoutuu siihen, ettei ota tai yritä ottaa käyttöön puutteellisia Dokumenttien ominaisuuksia tai muutoin kierrä sellaisia lupia, jotka valvovat tällaisten Dokumenttien Ominaisuuksien aktivointia. Käyttäjä voi käyttää vain niitä dokumentin ominaisuuksia PDF-dokumenttien yhteydessä, joiden käyttö on mahdollistettu käyttämällä Adobelta hankittuja olemassa olevan käyttöoikeuden omaavia Avaimia. Muu käyttö ei ole sallittu.

4.4. Siirtäminen. Käyttäjä ei saavuokrata, leasingvuokrata, alivuokrata, luovuttaa tai siirtää oikeuksia Ohjelmistossa tai myöntää käyttöoikeutta Ohjelmistoon tai mihinkään sen osaan niin, että Ohjelmisto tai jokin sen osa kopioitaisiin toisen käyttäjän tietokoneelle, muutoin kuin tässä yhteydessä erityisesti sallitulla tavalla. Käyttäjä voi kuitenkin siirtää kaikki oikeutensa Ohjelmiston Käyttöön toiselle luonnolliselle- tai oikeushenkilölle seuraavien ehtojen mukaisesti: (a) käyttäjä siirtää kyseiselle henkilölle myös (i) tämän Sopimuksen, (ii) Ohjelmiston sekä kaikki Ohjelmistoon tai tietokoneeseen liitetyt tai sen yhteydessä ennalta asennetut ohjelmistot ja laitteet, mukaan lukien kaikki kopiot, Päivitykset ja edeltävät versiot, (b) käyttäjä ei säilytä itsellään mitään kopioita mukaan lukien varmuuskopiot ja tietokoneelle tallennetut kopiot ja (c) Ohjelmiston oikeudet vastaanottava osapuoli hyväksyy tämän Sopimuksen ehdot sekä mahdolliset muut ehdot, joiden alaisena käyttäjä on hankkinut Ohjelmiston käyttöoikeuslisenssin. Edellä todetusta huolimatta käyttäjällä ei ole oikeutta siirtää oikeuksia Ohjelmiston koulutus-, ennakkojulkaisu- tai "ei jälleenmyyntiin" -kopioihin.

5. Päivitykset. Mikäli Ohjelmisto on Päivitys Ohjelmiston aikaisempaan versioon, käyttäjällä on oltava voimassa oleva käyttöoikeus aikaisempaan Ohjelmistoon voidakseen Käyttää kyseistä Päivitystä. Kaikki Päivitykset tarjotaan käyttäjälle käyttöoikeuden vaihto-oikeuteen perustuen. Käyttäjä suostuu siihen, että Käyttämällä Päivitystä hän vapaaehtoisesti luopuu oikeuksistaan käyttää kaikkia Ohjelmiston aikaisempia Päivityksiä. Poikkeuksena tähän, Käyttäjä voi jatkaa Ohjelmiston aikaisempien versioiden Käyttämistä Tietokoneellaan Päivityksen vastaanottamisen jälkeen helpottaakseen siirtymistä päivitettyyn versioon seuraavien ehtojen mukaisesti:(a) Päivitys ja aikaisempi versio asennetaan samalle tietokoneelle,(b) aikaisempaa versiota tai sen kopioita ei siirretä muun osapuolen haltuun tai toiselle Tietokoneelle, paitsi jos kaikki Päivityksen kopiot siirretään myös kyseiselle osapuolelle tai Tietokoneelle, ja (c) käyttäjä hyväksyy lisäksi sen, että Adoben mahdolliset sitoumukset Ohjelmiston aikaisemman version tukemiseen saattavat päättyä Päivityksen toimittamiseen.

6. EI TAKUUTA. Ohjelmisto toimitetaan ”Sellaisenaan” eikä Adobe takaa sen käyttöä tai toimivuutta.

ADOBE JA SEN TOIMITTAJAT EIVÄT VOI EIVÄTKÄ TAKAA OHJELMISTON TOIMIVUUTTA TAI VASTAA SEN KÄYTÖSTÄ AIHEUTUVISTA SEURAUKSISTA LUKUUN OTTAMATTA TAKUUTA TAI EHTOA, SIIHEN MÄÄRÄÄN ASTI JOTA EI KÄYTTÄJÄN TOIMIALUEELLA VOIMASSA OLEVAN JA SOVELLETTAVAN LAIN MUKAAN VOI RAJOITTAA. ADOBE JA SEN TOIMITTTAJAT EIVÄT MYÖNNÄ MINKÄÄNLAISIA NIMENOMAISIA TAI KONKLUDENTTISIA, SÄÄDÖSTEN-, TUOMIOISTUINKÄYTÄNNÖN-, YLEISEN TAVAN TAI KÄYTÄNNÖN MUKAISIA TAI MUUTOIN SOVELTUVIA TAKUITA TAI EHTOJA MUKAAN LUKIEN MUUN MUASSA KOLMANSIEN OSAPUOLTEN OIKEUKSIEN LOUKKAAMATTOMUUS, TUOTTEEN SOVELTUVUUS KAUPANKÄYNNIN KOHTEEKSI, TYYDYTTÄVÄ LAATU TAI SOVELTUVUUS TIETTYYN KÄYTTÖTARKOITUKSEEN. Kohtien 6 ja 7 ehdot pysyvät voimassa tämän Sopimuksen irtisanomisesta huolimatta, riippumatta siitä, mistä syystä ne ovat aiheutuneet. Tämä ei kuitenkaan tarkoita tai luo minkäänlaista jatkuvaa oikeutta Käyttää Ohjelmistoa tämän sopimuksen irtisanomisen jälkeen.

7. VASTUUNRAJOITUS. ADOBE TAI SEN TOIMITTAJAT EIVÄT MISSÄÄN OLOSUHTEISSA VASTAA KÄYTTÄJÄLLE MINKÄÄNLAISISTA VAHINGOISTA, VAATEISTA TAI KUSTANNUKSISTA EIVÄTKÄ VÄLILLISISTÄ TAI SATUNNAISISTA VAHINGOISTA TAI ANSION- TAI SÄÄSTÖJEN MENETYKSISTÄ. NÄIN SIINÄKIN TAPAUKSESSA, ETTÄ ADOBEN EDUSTAJALLE OLISI ILMOITETTU TÄLLAISTEN MENETYSTEN, VAHINKOJEN, VAATEIDEN, KUSTANNUSTEN TAI KOLMANNEN OSAPUOLEN ESITTÄMIEN VAATEIDEN MAHDOLLISUUS. EDELLÄ OLEVAT RAJOITUKSET OVAT VOIMASSA KÄYTTÄJÄN TOIMIALUEELLA VOIMASSA OLEVAN JA SOVELLETTAVAN LAIN MUKAISESTI. ADOBEN JA SEN TOIMITTAJIEN SOPIMUKSEEN PERUSTUVA YHTEISVASTUU RAJOITTUU MAHDOLLISEEN OHJELMISTOSTA MAKSETTUUN SUMMAAN. Mikään tämän Sopimuksen määräys ei rajoita Adoben vastuuta Adoben laiminlyönnistä aiheutuneesta kuolemasta tai henkilövahingosta eikä oikeudenvastaisuudesta (petoksesta). Adobe toimii toimittajiensa puolesta ainoastaan kiistääkseen, sulkeakseen pois ja rajoittaakseen tämän Sopimuksen mukaisia velvoitteita, takuita ja vastuita, mutta ei muussa suhteessa tai tarkoituksessa. Lisätietoja löytyy tämän Sopimuksen lopussa olevista paikallisia toimistoja koskevasta osoite- yhteystietoja kohdasta. Tarvittaessa voitte ottaa yhteyttä Adoben asiakastukiosastoon.

8. Vientisäännökset. Käyttäjä hyväksyy, että Ohjelmistoa ei saa toimittaa, siirtää tai viedä sellaiseen maahan tai käyttää sellaisella tavalla, jonka Yhdysvaltain tai muut vientiä koskevat lait, rajoitukset tai säännökset ("vientisäännökset") kieltävät. Lisäksi, mikäli Ohjelmisto on vientisäännösten rajoitusten alainen, käyttäjä vakuuttaa, ettei hän ole kauppasaarron alaisen maan kansalainen tai muutoin oleskele tällaisessa maassa (mukaan lukien muun muassa Iran, Irak, Syyria, Sudan, Libya, Kuuba Pohjois-Korea ja Serbia) ja että vientisäännökset eivät muutoin kiellä käyttäjää vastaanottamasta Ohjelmistoa. Kaikki Ohjelmiston käyttöoikeudet myönnetään sillä ehdolla, että myönnetyt oikeudet menetetään, mikäli käyttäjä ei noudata tämän Sopimuksen ehtoja.

9. Sovellettava laki. Tähän Sopimukseen sovelletaan lakeja, jotka ovat voimassa (a) Kalifornian osavaltiossa, jos Ohjelmiston käyttöoikeuslisenssi on hankittu Yhdysvalloissa, Kanadassa tai Meksikossa, (b) Japanissa, jos Ohjelmiston käyttöoikeuslisenssi on hankittu Japanissa, Kiinassa, Koreassa tai muussa Kaakkois-Aasian maassa, jossa kaikki viralliset kielet kirjoitetaan käsitekirjoituksella (esim. hanzi, kanji tai hanja) ja/tai muulla kirjoitustavalla, joka perustuu käsitekirjoitukseen tai muistuttaa rakenteeltaan sitä, kuten hangul tai kana, tai (c) Englannissa, jos Ohjelmiston käyttöoikeuslisenssi on hankittu muulla lainkäyttöalueella kuin edellä mainituilla. Vastaavasti kaikissa sopimukseen liittyvissä kiistoissa yleinen tuomiovalta Kalifornian lakia sovellettaessa on Santa Claran piirikunnan tuomioistuimella, Japanin lakia sovellettaessa Tokion aluetuomioistuimella ja Englannin lakia sovellettaessa Englannin toimivaltaisilla tuomioistuimilla. Tähän sopimukseen ei sovelleta minkään lainkäyttöalueen lakiristiriitoja koskevia säännöksiä tai yleissopimusta kansainvälistä tavaran kauppaa koskevista sopimuksista (ns. YK:n kauppalaki), jonka soveltaminen erityisesti suljetaan pois.

10. Yleiset määräykset. Mikäli ilmenee, että jokin osa tästä Sopimuksesta on mitätön tai ei-täytäntöönpantavissa, tämä seikka ei vaikuta Sopimuksen jäljelle jäävien osien sitovuuteen, vaan Sopimus säilyy muilta osin sitovana ja täytäntöönpanokelpoisena ehtojensa mukaisesti. Tämä Sopimus ei rajoita kuluttajana olevan osapuolen lakiin perustuvia oikeuksia. Tätä sopimusta voidaan muuttaa ainoastaan kirjallisesti edellyttäen, että Adoben toimivaltainen työntekijä allekirjoittaa muutoksen. Adobe voi lisensioda päivitykset käyttämällä täydentäviä tai toisenlaisia ehtoja. Tämä Sopimus muodostaa Adoben ja käyttäjän välisen koko Sopimuksen koskien Ohjelmistoa, ja se syrjäyttää kaikki aikaisemmat Ohjelmistoa koskevat esitykset, keskustelut, sitoumukset, yhteydenpidot ja mainonnan.

11. Tiedotus Yhdysvaltain valtionhallinnon palveluksessa oleville loppukäyttäjille. Ohjelmisto ja Dokumentaatio ovat kauppatavaroita ("Commercial Items"), kuten termi on määritelty kappaleessa 48 C.F.R §2.101. Nämä Kauppatavarat koostuvat kappaleissa 48 C.F.R. §12.212 ja 48 C.F.R. §227.7202 käytettyjen soveltuvien termien mukaisista Kaupallisista Tietokoneohjelmistoista ("Commercial Computer Software") ja Kaupallisen Tietokoneohjelmiston Dokumentaatiosta ("Commercial Computer Software Documentation"). Kappaleiden 48 C.F.R. §12.212 ja 48 C.F.R. §§227.7202-1 - 227.7202-4 mukaisesti Kaupallinen Tietokoneohjelmisto ja Kaupallisen Tietokoneohjelmiston Dokumentaatio on lisensoitu Yhdysvaltain valtionhallinnon palveluksessa oleville loppukäyttäjille (a) vain Kauppatavaroina ("Commercial Items") ja (b) vain niillä oikeuksilla, jotka on myönnetty kaikille muille loppukäyttäjille tässä mainittujen ehtojen mukaisesti. Julkaisemattoman materiaalin oikeudet pidätetään Yhdysvaltain tekijänoikeuslakien mukaisesti. Adobe Systems Incorporated, 345 Park Avenue, San Jose, CA 95110-2704, USA. Yhdysvaltain valtionhallinnon palveluksessa olevien Loppukäyttäjien osalta Adobe noudattaa sovellettavissa olevia tasavertaisten mahdollisuuksien takaamiseksi säädettyjä lakeja mukaan lukien mahdollisuuksien mukaan toimeenpanomääräystä (Executive Order) 11246, muutoksineen, Vietnamin sodan veteraanien sopeuttamisen avustamisesta vuonna 1974 annetun lain (38 USC 4212) pykälää 402 ja vuonna 1973 annetun kuntoutuslain pykälää 503, muutoksineen, sekä säännöksen 41 CFR osia 60-1 - 60-60, 60-250 ja 60-741. Viittauksella sisällytetään tasavertaisuuslaki (Affirmative Action Clause) ja edeltävän lauseen sisältämät säännökset tähän Sopimukseen.

12. Käyttöoikeuksien noudattaminen. Jos käyttäjänä on liikeyritys tai organisaatio, käyttäjä sitoutuu siihen, että Adoben tai Adoben valtuuttaman edustajan niin pyytäessä käyttäjä dokumentoi sekä todistaa kolmenkymmenen (30) päivän kuluessa kirjallisesti, että Ohjelmistojen käyttö pyynnön esittämisajankohtana on Adoben myöntämien käyttöoikeuslisenssien mukaista.

13. TIETTYJÄ POIKKEUKSIA

13.1 Rajoitettu takuu Saksassa tai Itävallassa asuville Käyttäjille. Mikäli Käyttäjä on hankkinut Ohjelmiston Saksassa tai Itävallassa tämän maan ollessa hänen tavanmukainen asuinpaikkansa, ei tämän Sopimuksen osa 6 tule sovellettavaksi. Sen sijaan Adobe takaa, että Ohjelmisto toimii olennaisilta osiltaan Dokumentaation mukaisesti (”sovitut toiminnot”) rajoitetun takuuajan Ohjelmiston vastaanottamisesta käytettäessä sitä suositellussa laitteistokokoonpanossa. Tässä pykälässä käytetty ”rajoitettu takuuaika” tarkoittaa yhtä (1) vuotta, kun käyttäjänä on liikeyritys ja kaksi (2) vuotta kun käyttäjänä ei ole liikeyritys. Epäoleelliset poikkeamat sovituista toiminnoista ei katsota muodostavan oikeutta takuuseen. TÄMÄ RAJOITETTU TAKUU EI SOVELLU ILMAISEKSI SAATUIHIN OHJELMISTOIHIN, ESIMERKIKSI PÄIVITYKSIIN, MUIHIN MUOTOIHIN MUUNNETTUIHIN FONTTIOHJELMISTOIHIN, ENNAKKOJULKAISUIHIN, KOKEILUVERSIOIHIN, NÄYTETUOTTEISIIN TAI OHJELMISTON EI JÄLLEENMYYNTIIN -KOPIOIHIN EIKÄ KÄYTTÄJÄN MUOKKAAMIIN OHJELMISTOIHIN, SILTÄ OSIN KUIN NÄMÄ MUUTOKSET OVAT AIHEUTTANEET VIAN OHJELMISTOSSA. Esittäessään takuuvaateen rajoitettuna takuuaikana Käyttäjän on palautettava Ohjelmisto (Adoben kustannuksella) sekä maksutosite Ohjelmiston hankkimisesta ostopaikkaan. Mikäli Ohjelmisto ei olennaisilta osiltaan toimi sovitun mukaisesti, Adobe on oikeutettu korjaamaan Ohjelmiston tai vaihtamaan sen. Mikäli näin ei tapahdu, Käyttäjä on oikeutettu saamaan alennusta ostohinnasta (alennus) tai purkamaan ostosopimuksen (purkaminen). Lisätietoja takuusta on saatavissa ottamalla yhteys Adoben asiakastukiosastoon.

13.2 Vastuunrajoitus Saksassa ja Itävallassa asuville Käyttäjille.

13.2.1 Mikäli Käyttäjä on hankkinut Ohjelmiston Saksasta tai Itävallasta kyseisen maan ollessa hänen tavanmukainen asuinpaikkansa, ei tämän Sopimuksen osa 7 tule sovellettavaksi. Sen sijaan kohdassa 13.2.2 olevien määräysten mukaisesti Adoben lakisääteinen vastuu rajoittuu seuraavaan: (i) Adobe on vastuussa vahingoista ainoastaan siihen ostosopimuksen solmimisaikana normaalisti ennakoituun määrään asti ottaen huomioon vahingot, jotka ovat aiheutuneet laiminlyönnistä johtuvasta sopimukseen sisältyvän velvoitteen rikkomisesta ja (ii) Adobe ei ole vastuussa vahingoista, jotka ovat aiheutuneet lievästä huolimattomuudesta aiheutuneesta epäolennaisesta sopimukseen sisältyvän velvoitteen rikkomisesta.

13.2.2 Edellä mainitut rajoitukset eivät kuitenkaan koske pakollisia lakisääteisiä vastuita, erityisesti, eivätkä Saksan voimassa olevan tuotevastuulain vaatimia korvausvastuita eivätkä vastuita, jotka aiheutuvat tuottamuksellisesti aiheutetuista henkilövahingoista.eivätkä erityisen takuun ottamista vastattavaksi.

13.2.3 Käyttäjän on ryhdyttävä kaikkiin vaadittaviin toimenpiteisiin välttääkseen ja vähentääkseen vahinkojen syntymistä, erityisesti ottamalla Ohjelmistosta sekä Tietokoneen tiedoista varmuuskopiot tämän Sopimuksen määräysten mukaisesti.

13.3 Ennakkojulkaisua koskevat lisäehdot. Mikäli tähän Käyttöoikeussopimukseen liittyvä tuote on ennakkojulkaisu tai beta-versio (”Ennakkojulkaisu Ohjelmisto”), soveltuu seuraava Kohta. Mikäli tämän Kohdan ehdot ovat ristiriidassa Käyttöoikeussopimuksen muiden ehtojen kanssa, tämä kohta syrjäyttää muut ehdot Ennakkojulkaisu Ohjelmiston osalta, kuitenkin ainoastaan siinä määrin kuin on tarpeellista ristiriidan ratkaisemiseksi. Käyttäjä hyväksyy sen, että Ohjelmisto on ennakkojulkaisu sekä sen, ettei se vastaa Adoben lopullista tuotetta ja, että se voi sisältää vikoja, virheitä ja muita ongelmia, jotka voivat aiheuttaa järjestelmäongelmia sekä tietojen häviämistä. Tämän vuoksi ennakkojulkaisu toimitetaan ”Sellaisenaan”, eikä Adobe myönnä takuuta tai takaa tuotteen toimivuutta. NIILTÄ OSIN KUIN LAILLINEN KORVAUSVELVOLLISUUS ON SOVELLETTAVISSA ENNAKKOJULKAISUUN, VOIDAAN SITÄ KUITENKIN RAJOITTAA. ADOBEN SEKÄ SEN TOIMITTAJIEN KOKONAISKORVAUSVASTUU RAJOITETAAN TÄLLÖIN VIITEENKYMMENEEN YHDYSVALTAIN DOLLARIIN (U.S. $50). Käyttäjä hyväksyy, ettei Adobe ole luvannut tai taannut, että Ennakkojulkaisu Ohjelmisto tullaan julkaisemaan tai tuodaan saataville, eikä Adobella ole minkäänlaista nimenomaista tai konkludenttista velvoitetta julkaista tai ottaa käyttöön Ennakkojulkaisu Ohjelmistoa. Adoben ei myöskään tarvitse julkaista tuotetta, joka olisi samankaltainen kuin Ennakkojulkaisu Ohjelmisto tai yhteensopiva sen kanssa. Näin ollen Käyttäjä hyväksyy, että kaikki Käyttäjän Ennakkojulkaisu Ohjelmiston avulla suoritettu tutkimus- tai tuotekehittelytyö tapahtuu hänen omalla vastuullaan. Mikäli Adobe tämän Käyttöoikeussopimuksen voimassaoloaikana pyytää, Käyttäjä lupaa antaa Ennakkojulkaisu Ohjelmiston koekäyttöä ja käyttämistä koskevaa palautetta, sisältäen vika- ja virheraporttien tekemisen. Mikäli Ennakkojulkaisu Ohjelmisto on toimitettu erilliseen kirjalliseen, esimerkiksi Adobe Systems Incorporated Serial Agreement for Unreleased Products -sopimukseen liittyen, sopimus kattaa myös Ohjelmiston käytön. Käyttäjä vahvistaa, ettei hänellä ole oikeutta vuokrata, jälleenvuokrata, lainata tai siirtää Ennakkojulkaisu Ohjelmistoa kolmannelle osapuolelle, ja lupaa pidättäytyä näistä toimista. Vastaanottamalla myöhemmän ennen julkaisemattoman version Eennakkojulkaisu Ohjelmistosta tai Adoben julkisesti markkinoille laskeman kaupallisen version, joko yksittäisenä tuotteena tai laajemman tuotteen osana, käyttäjä sitoutuu palauttamaan tai tuhoamaan kaikki Adoben toimittamat aikaisemmat versiot Ennakkojulkaisu Ohjelmiostosta ja noudattamaan Käyttöoikeussopimuksen ehtoja kaikkien sellaisten myöhemmin julkaistavien versioiden suhteen. Huolimatta tässä kohdassa toisin sanotusta, Yhdysvaltojen ulkopuolella oleva käyttäjä sitoutuu palauttamaan tai tuhoamaan kaikki Ennakkojulkaisu Ohjelmiston julkaisemattomat versiot kolmenkymmenen (30) päivän kuluessa Ohjelmiston koekäytön päättymisestä kyseisen päivämäärän ollessa aikaisempi kuin Adoben julkaiseman (kaupallisen) Ohjelmiston ensimmäinen kaupallinen toimituspäivämäärä.

Mikäli Teillä on kysyttävää tähän Sopimukseen liittyen tai mikäli haluatte pyytää Adobelta lisätietoja, ottakaa yhteyttä paikalliseen Adoben toimistoon käyttäen tämän tuotteen yhteydessä toimitettuja osoite- ja yhteystietoja.

Adobe is either a registered trademark or trademark of Adobe Systems Incorporated in the United States and/or other countries.

Reader_WWEULA-fi_FI-20040915_1630
